text: Akut mangel på sommerhuse på Rømø
  04 maj 2016 kl. 11.20
  Efterspørgslen på udlejningssommerhuse på Rømø er eksploderet siden sidste år. Det viser en rundringning TV SYD har lavet. 
  Det er populært at tage i sommerhus på Rømø. En rundringning TV SYD har lavet viser, at efterspørgslen på udlejningssommerhuse er så stor, at udlejningsfirmaerne allerede har lejet gennemsnitligt 24 procent flere sommerhuse ud nu end på samme tid sidste år – og meldingen er: Der bliver mangel på sommerhuse.
  - Det er helt vildt. Sidste år var et godt år. I år bliver det endnu bedre, lyder det fra Jimmi Nielsen fra udlejningscenteret Sol og Strand på Rømø.
  Sol og Strand er med deres 471 sommerhuse det største udlejningsfirma på Rømø. Her har specielt tyskere allerede nu booket 30 procent flere huse i højsæsonen end samme tid sidste år.
  De fire udlejningsfirmaer på Rømø kunne tilsammen leje mindst 200 flere sommerhuse ud i højsæsonen, hvis de havde dem. Det skal der gøres noget ved, mener turistchefen.
  - Politikerne bliver nødt til at tænke i løsninger. Man kan jo enten hæve bundfradraget, så det bliver attraktivt at leje sit sommerhus ud, eller man kan frigive mere jord at bygge sommerhus på, lyder det fra turistchef Bodil Glistrup Thomsen fra Rømø-Tønder Turistforening.
  UdlejningsbureauSommerhuseStigning ift. sidste år
      
      
            Feriepartner33014%
            Novasol 38020%
            Dancenter13530%
            Sol og Strand47130%
  Det er ikke kun på Rømø, de mærker den stigende efterspørgsel. I hele landsdelen er antallet af overnatninger i feriehuse steget med 15% fra 2011 til 2015.
  Personovernatninger i Sydjylland
      
      
            20114.721.787
            20124.784.597
            20134.621.722
            20144.923.225
            20155.359.668
            Kilde: Danmarks statistik
  
  